Mike Rockenfeller, Mika Häkkinen e Bruno Spengler nunha carreira en Oschersleben no ano 2007.
O **Deutsche Tourenwagen Masters** (abreviadamente **DTM**) é un campionato automobilística de turismos que se disputa en Alemaña dende o ano 1984 como Deutsche Tourenwagen Meiterschaft e dende o ano 2000 como o nome actual. Os coches que corren nesta competición son automóbiles de turismo con carrocerías semellantes ás dun coche convencional, peros con formas aerodinámicas para poder alcanzar os 300 km/h.

O DTM é unha das competicións de turismos máis importantes do mundo e un dos campionatos automobilísticos internacionais máis populares, logo da Fórmula 1 e da NASCAR. Neste campionato corren ou correron estrelas propias como Bernd Schneider, Timo Scheider ou Mattias Ekström e antigos pilotos da Fórmula 1 como Mika Häkkinen, Ralf Schumacher ou David Coultard.

Historia
--------

Unha carreira de abril do 2008 en Hockenheimring
### Deutsche Tourenwagen Meiterschaft

O Deutsche Tourenwagen Meiterschaft foi a competición orixinal do DTM, e disputouse entre os anos 1984 e 1996. Comezou disputándose con equipos privados e coas regras da Federación Internacional do Automóbil. O éxito en Alemaña foi moi grande e polo tanto moitas maracas nacionais como Mercedes-Benz, Opel, BMW, Alfa Romeo e Audi empezaron a competir no campionato con equipos oficiais. A competición quixo medrar demais e por iso rematou terminando estrepitosamente. Os orzamentos, os dereitos de televisión e as entradas ás carreiras cada vez subían máis. As carreiras non só se corrían en Alemaña; tamén comezaron a disputarse grandes premios noutros países coma o Brasil, o Xapón ou Finlandia e a competición adaptou o nome de Campionato Internacional de Turismos (ITC). Esta decisión fixo que os custos subiran de maneiras desorbitadas e que por esta razón Alfa Romeo, BMW e Opel deixaran de correr na competición facendo que Mercedes-Benz quedara soa e que o ITC desaparecera no ano 1997.

### Deutsche Tourenwagen Masters

Logo duns anos sen DTM, os directores deportivos de Mercedes-Benz, Audi e Opel reuníronse no 1998 e no 1999 co fin de refacer o DTM como unha competición tecnolóxica, divertida e de custos razonábeis.

O novo DTM empezou a correrse no ano 2000 e converteuse na serie de turismos máis importante a nivel mundial. Actualmente, os automóbiles desta competición contan con motores V8 de 4.0 litros e cunha potencia máxima de 480 CV. Cada piloto conta só con dous motores por campaña, o cal reduce os custos de competición en moito diñeiro.

Opel abandonou o campionato no 2005. BMW regresou ao DTM na temporada 2012. Na actualidade, o DTM dispútano automóbliles de tres marcas: Mercedes-Benz, BMW e Audi.

Na tempada 2017 o campionato sufriu as súas últimas modificacións. O número de pilotos do DTM rebaixouse de 24 a 18. Ademais, as dúas carreiras da fin de semana pasaron a ser dunha distancia de 55 minutos máis unha volta completa.

Circuítos
---------

|  |  |  |  |  |
| --- | --- | --- | --- | --- |
| * Alemaña Hockenheimring (2000-)
* Alemaña Sachsenring (2000-2002)
* Alemaña Estadio de Múnic (2011-2012)
* Alemaña Norisring (2000-)
* Alemaña Nürburgring (2000-)
* Alemaña Lausitzring (2001-)
* Alemaña Oschersleben(2000-2001, 2004-2015)
* Austria Red Bull Ring(2001-2003, 2011-)
 |  | * Italia Adria (2003-2004, 2010)
* Países Baixos Zandvoort (2001-)
* Donington Park (2002-2003)
* Francia Le Mans (2006, 2008)
* Portugal Estoril (2004)
* Brands Hatch (2006-2013, 2018-)
* República Popular da China Shanghai (urbano) (2004, 2010)
* Francia Dijon-Prenois (2009)
* Italia Mugello (2007-2008)
 |  | * Istambul (2005)
* República Checa Brno (2004-2005)
* Moscova (2013-2017)
* Bélxica Zolder (2002)
* España Montmeló (2006-2009)
* Bélxica Spa-Francorchamps (2005)
* España Cheste (2010-2012)
* Hungría Hungaroring (2014, 2016-)
* Italia Misano (2018-)
 |

Campións
--------

Bernd Schneider é o piloto con máis campionatos da DTM. 5:1995, 2000, 2001, 2003 e 2006.
### Campións do Deutsche Tourenwagen Meiterschaft

| Ano | Piloto | Automóbil |
| --- | --- | --- |
| 1984 | Alemaña Volker Strycek | BMW 635 CSi |
| 1985 |  Per Stureson | Volvo 240 Turbo |
| 1986 | Dinamarca Kurt Thiim | Rover Vitesse |
| 1987 | Bélxica Eric van den Poele | BMW M3 |
| 1988 | Alemaña Klaus Ludwig | Ford Sierra |
| 1989 | Italia Roberto Ravaglia | BMW M3 |
| 1990 | Alemaña Hans-Joachim Stuck | Audi V8 Quattro |
| 1991 | Alemaña Frank Biela | Audi V8 Quattro |
| 1992 | Alemaña Klaus Ludwig | Mercedes-Benz 190 |
| 1993 | Italia Nicola Larini | Alfa Romeo 155 |
| 1994 | Alemaña Klaus Ludwig | Mercedes-Benz Clase C |
| 1995 | Alemaña Bernd Schneider | Mercedes-Benz Clase C |
| 1996 | Alemaña Manuel Reuter | Opel Calibra |

### Campións do Deutsche Tourenwagen Masters

2018 || *Disputándose*

| Ano | Piloto | Automóbil
 |
| --- | --- | --- |
| 2000 | Alemaña Bernd Schneider | Mercedes-Benz Clase CLK
 |
| 2001 | Alemaña Bernd Schneider | Mercedes-Benz Clase CLK
 |
| 2002 | Francia Laurent Aïello | Audi TT
 |
| 2003 | Alemaña Bernd Schneider | Mercedes-Benz Clase CLK
 |
| 2004 |  Mattias Ekström | Audi A4
 |
| 2005 |  Gary Paffet | Mercedes-Benz Clase C
 |
| 2006 | Alemaña Bernd Schneider | Mercedes-Benz Clase C
 |
| 2007 |  Mattias Ekström | Audi A4
 |
| 2008 | Alemaña Timo Scheider | Audi A4
 |
| 2009 | Alemaña Timo Scheider | Audi A4
 |
| 2010 |  Paul di Resta | Mercedes-Benz Clase C
 |
| 2011 | Alemaña Martin Tomczyk | Audi A4
 |
| 2012 |  Bruno Spengler | BMW M3
 |
| 2013 | Alemaña Mike Rockenfeller | Audi A5
 |
| 2014 | Alemaña Marco Wittmann | BMW M4
 |
| 2015 | Alemaña Pascal Wehrlein | Mercedes-Benz Clase C
 |
| 2016 | Alemaña Marco Wittmann | BMW M4
 |
| 2017 | Alemaña René Rast | Audi RS5
 |
|

Véxase tamén
------------

### Ligazóns externas

* Web oficial do DTM
* Web oficial de Mercedes-Benz Motorsport Arquivado 29 de maio de 2015 en Wayback Machine.
* Web oficial de BMW MotorsportArquivado 13 de maio de 2015 en Wayback Machine.
* Web oficial de Audi Motorsport Arquivado 07 de maio de 2015 en Wayback Machine.

|  |  |
| --- | --- |
| Control de autoridades | 
* Wd: Q217000
* Europeana: ID

 |